《赠谭子钦惟寅》
宋代·顾禧

临风长忆听涛吟，携铗重来感慨深。
白首如新交自古，丹砂欲就老偏侵。
猎微阁上传佳句，宿影亭前话夙心。
花萼虽零正月朗，斗中元气待君斟。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。